open-index/open-wikipedia-markdown huggingface dataset:
X Games Norway 2018 – Snøbrett Big Air menn

**[[Big air]] med [[snøbrett]] for menn under [[X Games Norway 2018]]** ble avholdt på Fornebu lørdag 19. mai 2018.

17-åringen Takeru Ōtsuka fra Japan vant og tok gull i sin første X Games-konkurranse, foran nordmannen Marcus Kleveland og Chris Corning fra USA.

## Resultat
### Kvalifisering
#**[[Takeru Ōtsuka]]** (*til finale*)
#**[[Chris Corning]]** (*til finale*)
#Sven Thorgren
#Rene Rinnekangas
#Emil Ulsletten
#Markus Olimstad
#Sebbe De Buck
#Mons Røisland

### Finale
Hver utøver fikk tre runs til å sette sine to beste triks. De to tellende triksene måtte ha ulik utgang fra hoppet. Maksimalt 50 poeng ble gitt per run, slik at maksimal poengsum ble 100.

## Referanser


## Eksterne lenker
* 
* Resultat kvalifisering 
* Finalesending på *[[NRK TV]]*
Giulia Tanno

**Giulia Tanno** (født 5. mai 1998) er en sveitsisk freestylekjører, som tok bronse i Big Air under Vinter-X Games Aspen 2017. Hun tok sølv i samme gren under X Games Norway 2018 og fikk et nytt sølv under X Games Norway 2019.

## Referanser


## Eksterne lenker
* 
*
Dirigenten

***Dirigenten*** er en svensk TV-serie fra 2018. Serien er bygget på Camilla Grebe og Paul Leander Engströms bok *Dirigenten från S:t Petersburg* fra trilogien *Moskva noir*. I hovedrollene ses blant andre Adam Pålsson, Christopher Wagelin, Karolina Gruszka, Linda Zilliacus og Georg Nikoloff.

## Handling
I slutten av 1990-årenes Russland, kaster en uskyldig handel den svenske investeringsbankmannen Tom Blixen, ut i en kamp med millionærer, politikere og oligarker og deres private hærer. 

## Referanser


## Eksterne lenker
*
Fogdahuset Hana

**Fogdahuset Hana** er en fredet bygning i Sandnes som regnes som den eldste av bygningene som fortsatt står i byen.

Gården på Hana er beskrevet i kilder tilbake til 1470. De eldste delene av huset som står der i dag er trolig fra 1600-tallet.

Fogdahuset fikk navnet sitt da fogden Oluf Zachariassen kjøpte gården i 1720 og Fogdahuset var «futegård» med tingstue og arrest. 


Fogdahuset Hana, Rogaland - Riksantikvaren-T227 01 0147.jpg|
Fogdahuset Hana, Rogaland - Riksantikvaren-T227 01 0148.jpg|
Fogdahuset Hana, Rogaland - Riksantikvaren-T227 01 0157.jpg|
Fogdahuset Hana, Rogaland - Riksantikvaren-T227 01 0153.jpg|


I 1924 ble det besluttet å frede bygget som kulturminne.

I oktober 1989 brant det i bygningen, og det ble betydelige brannskader i den sør-østre delen av huset.

Sandnes kommune kjøpte huset i 1999 med tanke på å sette det i stand og benytte det som bydelshus, men lite ble gjort de første årene. I 2003 ble foreningen «Fogdahusets venner» etablert. På initiativ fra foreningen ble det i 2005 startet en omfattende restaurering av Fogdahuset. Totalt ble det lagt ned  dugnadstimer og 4,6 millioner kroner for å få huset restaurert. Arkitektkontoret Schjelderup & Gram hadde tilsyn med at det faglige arbeidet holdt den riktige standard. 26. oktober 2013 ble det feiret at restaureringen var fullført.

I dag brukes bygget til kulturelle og private begivenheter.

## Referanser


## Eksterne lenker
*
Hans Bordevik

**Hans Henrik Bordevik** (født 14. oktober 1837 i Trondheim, død 19. oktober 1867) var en norsk journalist og teaterdirektør.

## Liv
Han var sønn av matros Hans Oliver Bordevik og Edvardine Madsine Tiller. Alt som lite barn mistet han foreldrene, men fikk hjelp til å komme inn på latinskolen i Trondheim, hvor han ble student i 1857. De videre studiene ble imidlertid avbrutt av økonomiske grunner. Fra 1859 skrev han for *[[Aftenbladet]]*, hvor han var teateranmelder. Sommeren 1861 ble han direktør for Det norske Theater i Bergen, etter først å ha foretatt en studiereise til København samme vår. Han forble teaterdirektør til teateret ble oppløst våren 1863. Deretter var han igjen medarbeider for *Aftenbladet* til sin død.

Jonas Lie har skrevet et minnedikt over ham.

## Referanser


## Litteratur
* «Bordevik, Hans Henrik», i 

## Eksterne lenker
*
Eirik Sæterøy

**Eirik Sæterøy** (født 26. juni 1997) er en norsk freestylekjører fra Drammen, som representerer Aron Skiklubb.

Sæterøy fikk «wildcard» til X Games Norway 2017 ved å vinne et norgescuprenn på Dombås. Han tok der sin første X Games-medalje med sølv i Big Air.

## Referanser


## Eksterne lenker
*
Henrik J. Sandstad

**Henrik Johansen Sandstad** (1914–2005) var en norsk gårdbruker og politiker. Han var Ytterøys siste ordfører fra 1956 til sammenslåingen med Levanger i 1964.

## Biografi
Han var sønn av gårdbruker Johan Henriksen Sandstad og hustru Randi Eriksdatter Bjerkeset på Østre Røvik på Ytterøy. Han gikk Fredtun folkehøyskole, hvor farbroren Ole Sandstad hadde vært bestyrer. Han overtok gården etter foreldrene i 1937. Han var som ung gift med Hjørdis, som døde i barselseng, og giftet seg på nytt med Sigrun. Han fikk til sammen syv barn som vokste opp.

Sandstad-slekten var sentral i den evangelisk-lutherske frimenigheten på Ytterøy, som ble dannet med hans farfar, lærer og gårdbruker Henrik Andersen Sandstad, i spissen i 1887. Han kom selv til å være organist, sanger og tillitsmann i frimenigheten fra ungdommen av. Han var musikalsk og behersket flere instrumenter.

Slekten hadde også sterke politiske interesser; flere slektninger satt i kommunestyret, grandonkelen Peder Sandstad var ordfører, og oldefaren Anders Sandstad var ordfører og stortingsmann. Han ble første gang valgt inn i kommunestyret på Ytterøy i 1945. Han var varaordfører fra 1951 til 1955, deretter ordfører fra 1956 til sammenslåingen med Levanger i 1964. Han var valgt på Bondepartiet/Senterpartiets liste, men avslo å stille på partiets liste i storkommunen. Fra 1968 til 1975 var han medlem av Levanger kommunestyre, som representant for Kristelig Folkeparti. Han ble valgt av formannskapet til medlem av Nord-Trøndelag fylkesting i perioden 1968–1971. Han var også styreformann ved Innherred sykehus og Ytterøy sparebank og styremedlem i Innherredsferja.

## Referanser
Nonilobal Hien

**Nonilobal Hien** (født 15. juli 1964) er en burkinsk judoka.

Han representerte Burkina Faso under Sommer-OL 1992 i Barcelona, der han ble nummer 35 i ekstra lettvekt.

## Referanser


## Eksterne lenker
*
Luca Sveen

**Luca Taouss Sveen** (født 2000) er en norsk fotballspiller som spiller for . 

Han debuterte for Ham-kams a-lag i hjemmekampen mot IK Start, den 22. september 2019.

## Referanser


## Eksterne lenker
*
Ansible

**Ansible** er et fritt og åpent programvareverktøy for klargjøring, konfigurering av implementering av programvare. Programmet kjører på mange Unix-liknende systemer, og kan også konfigurere Microsoft Windows. Det inkluderer sitt eget deklarative programmeringsspråk for å beskrive systemkonfigurering.

Ansible ble skrevet av Michael DeHaan og kjøpt av Red Hat i 2015. Ansible er agentløst og knytter seg midlertidig via SSH eller PowerShell for å utføre sine oppgaver.

## Referanser


## Eksterne lenker
* 
*
Efferent nerve

**Efferente nerver** eller **motoriske nerver** er nevroner (nerveceller) som formidler nerveimpulser *fra* hjernen ut gjennom ryggmargen *til* muskler som styrer kroppens bevegelser og andre nervestyrte aktiviteter i innvollene. De motoriske aksonene fra hjernen til disse musklene og andre nervestyrte systemer kalles derfor efferente (fraførende).

Sagt på en annen måte: Efferent nevron er et postsynaptisk nevron som *får et signal fra* (*ef-* er latin for «å bære noe vekk») et annet nevron gjennom en synaptisk forbindelse. Et efferent nevron kan sies å være nedstrøms i informasjonsflyt mellom nerveceller. Tilsvarende er et afferent nevron oppstrøms mellom nerveceller.

## Litteratur

* 
* 
* 
* 
*
Bellamyus

***Bellamyus*** er en slekt av biller som hører til familien praktbiller (Buprestidae).

## Utseende
Middelsstore (ca. 12 millimeter), lange og slanke, mørke praktbiller med tydelig metallglans. Ulike deler av kroppen har gjerne ulikt skinn, kan være grønnlig, kobberaktig eller blåfiolett. Hodet er smalere enn pronotum, med ganske store fasettøyne og en liten lengdefure mellom dem. Pronotum er avrundet firkantet. Dekkvingene er lange og smale.

## Levevis
Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.

## Utbredelse
Slekten er utbredt i det vestlig-sentrale Afrika (Elfenbeinskysten, Kamerun, Kongo og Gabon).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **greinpraktbiller**, Agrilinae Lacordaire, 1857
****** Stammen Agrilini Lacordaire, 1857
******* Understammen Agrilina
******** Slekten  ***Bellamyus*** Curletti, 1997 
********* *[[Bellamyus acutiformis]]* Curletti, 2002
********* *[[Bellamyus fulgidus]]* Curletti, 1997
********* *[[Bellamyus maddalenae]]* Curletti, 2002
********* *[[Bellamyus opacus]]* Curletti & Bellamy, 2005

## Referanser


## Kilder
* Oversikt over artene

## Eksterne lenker
*
Lamborghini Sián

:*Artikkelen er om den grønne bilen Lamborghini Sián og ikke folkeaksjonen [[Stopp islamiseringen av Norge]] (SIAN)*

**Lamborghini Sián FKP 37** (2019–22) er en toseters sportsbil fra italienske Lamborghini i Sant'Agata Bolognese.

Den har en 6,5 liter V12 bensinmotor med 785 hestekrefter og en bitteliten 48 volt elektrisk motor på 34 hestekrefter, og går ifølge Dagens Næringsliv som et lyn, som på bolognesisk blir «Sián».  Tilnavnet «**FKP 37**» er initialene og fødselsåret til nyss avdøde Ferdinand-Karl Piëch (1937–2019) som reddet Lamborghini over til VW på 1990-tallet.

Den har ikke batteri, kun en liten kondensator utviklet sammen med Massachusetts Institute of Technology, men ifølge fabrikken kan den nå 600 ampere i korte øyeblikk.

Den ble introdusert på Internationale Automobil-Ausstellung høsten 2019 og alle 63 bilene ble solgt i løpet av et par uker. Det ble i tillegg tilvirket 19 uten tak. 
## Referanser
Esme & Roy

***Esme & Roy*** var en amerikansk-kanadisk animasjonsserie for førskolebarn som ble vist på HBO og Treehouse TV fra 2018 til 2021.

## Roller

### Hovedroller
* Esme (engelsk stemme: Millie Davis) er ei lita jente som er særdeles flink til å sitte barnevakt for monstre; hun har også en egen evne til å hjelpe småmonstre som har problemer.
* Roy (engelsk stemme: Patrick McKenna) er et gult monster som er Esmes bestevenn. Han vet alt som er verdt å vite om monstere. Han er stor og sterk, og svært følsom.
* Dumpling er et monster som er kjæledyret til Esme og Roy. Hun kan rulle seg sammen til en ball, og liker å danse.
* Hugo Ooga (engelsk stemme: Shayle Simons) er et fire år gammelt monster med vinger. Han elsker å stå på en scene, og vil helst være showets stjerne.
* Fig Ooga (engelsk stemme: Elle Simons) er Hugos ett år gamle babysøster. I motsetning til sin bror har hun ikke vinger. Selv om hun er liten, har hun superstyrke og elsker å plukke opp Roy for å vise det. Hun krymper hvis hun lukter en såkalt *sludgeflower*.
* Tillie Plink (engelsk stemme: Abigail Oliver) er et aktivt, tre år gammelt monster med rosa pels, røde øyne og rødt hår som er samlet i musefletter med et par med blå sløyfer.
* Snugs Muzzywump (engelsk stemme; Benjamin Hum) er et monster som liker å klemme og kose med folk og andre monstre.
* Simon Swoozle (engelsk stemme; Jacob Soley) er en åtte år gammelt, sekstentaklet, grønt monster med gult hår, brune øyne og briller.

### Biroller
* Mr. Plink (engelsk stemme: Zachary Bennett) er Tillies far.
* Grammy Swoozle (engelsk stemme: Jayne Eastwood) er Simons bestemor.
* Willie (engelsk stemme: Richard Binsley) er Simons og Grammy Swoozles kjæledyr.
* Mrs. Muzzywump (engelsk stemme: Denise Oliver) er moren til Snugs.
* Frank Bleederblop & Franny Bleederblop (engelsk stemme: Justin Paul Kelly og Lily Bartlam) er tvillingdrager. De opptrer i episoden «Two Can Play That Game».
* Mr. Bleederblop (engelsk stemme: Jamie Waston) er faren til Frank og Franny.
* Daddy Ooga (engelsk stemme: Martin Roach) er Hugos og Figs far.
* Mommy Ooga (engelsk stemme: Melissa Altro) er Hugos og Figs mor.
* Sid & Lucy (engelsk stemme: Hattie Kragten og Christian Corrao)
* Lottie (engelsk stemme: Lilly Bartlam) opptrer første gang i episoden «Monster's Little Helper».
* Norm (engelsk stemme: Patrick McKenna) opptrer i episoden «Supermarket Match».

## Referanser




## Eksterne lenker
* 
*
Statistikk for Premier League 2019/20

Denne siden viser utvalgt statistikk for Premier League 2019/20.

## Rundestatistikk

;Notater

## Målstatistikk
### Målscorere


### Målgivende pasninger


### Selvmål

### Hat-tricks

### Straffespark

## Holdt nullen


## Kortstatistikk
### Gule kort


### Røde kort


### Etter klubb

## Merknader


## Referanser
Philanthaxoides

***Philanthaxoides*** er en utdødd slekt av biller som hører til familien praktbiller (Buprestidae). Arten levde i eocen-tiden (mellom 56-48 millioner år før nåtid).

## Utseende
En ganske liten (2,7 millimeter lang, 0,7 millimeter bred), avlang, litt flat praktbille. Den hadde trolig metallisk farge i live. Oversiden var svært tett punktert. Hodet var rundet med middels store fasettøyne, pronotum firkantet.

## Utbredelse
Slekten er kjent fra rav fra Oise i Frankrike.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** †***Philanthaxoides*** Bilý & Kirejstchuk, 2007
******* *[[Philanthaxoides gallicus]]* Bilý & Kirejstchuk, 2007

## Referanser


## Kilder
* Oversikt over fossile praktbiller

## Eksterne lenker
* FossilWorks - ''Philanthaxoides''. Besøkt 23.9. 2019
* Bilde av typeeksemplaret
*
Andakhudukia

***Andakhudukia*** er en utdødd slekt av biller som hører til familien praktbiller (Buprestidae). Slekten er beskrevet fra nedre kritt-tiden (ca. 125-112 millioner år før nåtid) i Mongolia.

## Utseende
En middelsstor praktbille, dekkvingene ca. 12 millimeter lang. Arten er beskrevet ut fra en løsrevet dekkvinge.

## Utbredelse
Slekten ble beskrevet basert på materiale fra Mongolia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** †***Andakhudukia*** Alexeev, 2008
******* *[[Andakhudukia ponomarenkoi]]* Alexeev, 2008

## Referanser


## Kilder
* Oversikt over fossile praktbiller

## Eksterne lenker
* FossilWorks - ''Andakhudukia''. Besøkt 23.9. 2019 
*
Ethonion

***Ethonion*** er en slekt av biller som hører til familien praktbiller (Buprestidae).

## Utseende
Middelsstore (gjerne 7-10 millimeter), avlange, bronseaktig metallisk fargede praktbiller, med flekker eller tverrbånd av lyse skjell. Hodet har store, rundede fasettøyne, pannen med en V-formet fure mellom disse. Pronotum er abrundet firkantet, dekkvingene nokså jevnbrede.

## Levevis
Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang. Noen arter lever i galler. Disse billene ser stort sett ut til å være vertsspesifikke på én vertsplante-art.
Mange tropiske arter minerer i blader. De voksne billene finnes oftest på bladverket til vertsplanten, sjeldnere på blomster.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **greinpraktbiller**, Agrilinae Lacordaire, 1857
****** Stammen Coraebini Bedel, 1921
******* Understammen Ethoniina Majer, 2000
******** Slekten ***Ethonion*** Kuban, 2000
********* *[[Ethonion breve]]* (Carter, 1923)
********* *[[Ethonion corpulentum]]* (Boheman, 1858)
********* *[[Ethonion fissiceps]]* (Kirby, 1818)
********* *[[Ethonion jessicae]]* (Hawkeswood & Turner, 1994)
********* *[[Ethonion leai]]* (Carter, 1924)
********* *[[Ethonion maculatum]]* (Blackburn, 1887)
********* *[[Ethonion reichei]]* (Chevrolat, 1838)
********* *[[Ethonion roei]]* (Saunders, 1868)

## Kilder

## Eksterne lenker
* Atlas of Living Australia - ''Ethonion''. Besøkt 23.9. 2019
* Nettside om slekten, med bilder 
* Bilde av ''Ethonion maculatum'' 
*
Philippscelus

***Philippscelus*** er en slekt av biller som hører til familien praktbiller (Buprestidae).

## Utseende
Middelsstore, smale, mørke praktbiller med metallisk glans. Pannen er litt innskåret mellom fasettøynene, antennene korte og sagtakkede. Pronotum er avrundet.

## Levevis

## Utbredelse
Slekten lever på Filippinene.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **greinpraktbiller**, Agrilinae Lacordaire, 1857
****** Stammen Coraebini Bedel, 1921
******* Understammen Toxoscelina Majer, 2001
******** Slekten ***Philippscelus*** Bellamy, 1998
********* *[[Philippscelus fisheri]]* (Hoscheck, 1931)
********* *[[Philippscelus gracilis]]* Bellamy & Ohmomo, 2009
********* *[[Philippscelus panayensis]]* Bellamy, 2005

## Referanser


## Eksterne lenker

*
Cimrmanium

***Cimrmanium*** er en slekt av biller som hører til familien praktbiller (Buprestidae).

## Utseende
ERn middelsstor, avlangt-ovale, noe hvelvet praktbille, hele overflaten bortsett fra pronotum kledt med nedliggende hår.

## Utbredelse
Arten er beskrevet fra Belize.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Trigonogeniini Cobos, 1956
******* Slekten ***Cimrmanium*** Bilý, 2009
******** *[[Cimrmanium angulinotum]]* Bilý, 2009

## Referanser


## Kilder

## Eksterne lenker
*
AFAS Stadion

**AFAS Stadion** er et fotballstadion i Alkmaar, Nederland. Det er hjemmebanen til AZ Alkmaar, som spiller i den nederlandske toppserien Eredivisie.

## Eksterne lenker
*
Falliellus

***Falliellus*** er en slekt av biller som hører til familien praktbiller (Buprestidae).

## Utseende
En liten, avlangt-oval, mørk praktbille, matt brunsvart med gule tegninger. Antennene er middels lange og litt sagtakkede. Pannen har en bred, U-formet, gul fure mellom fasettøynene. Pornotum er trapesformet med gule sidestriper. Dekkvingene har en kommaformet, gul flekk ved hver "skulder" og et gult tverrbånd i den bakre delen, i spissen er sømmen trukket ut til skarpe, krumme tenner. Beina er slanke.

## Levevis

## Utbredelse
Arten er beskrevet fra Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **greinpraktbiller**, Agrilinae Lacordaire, 1857
****** Stammen Coraebini Bedel, 1921
******* Understammen Toxoscelina Majer, 2001
******** Slekten ***Falliellus*** Bellamy, 2001
********* *[[Falliellus richardi]]* Bellamy, 2001

## Referanser


## Eksterne lenker
* Bilde av arten
*
Lea Wermelin

**Lea Wermelin** (født 1985) er en dansk politiker og statsviter fra Socialdemokratiet. Hun var miljøminister i Mette Frederiksens første regjering i tidsrommet 27. juni 2019–15. desember 2022.

Wermelin har vært innvalgt til Folketinget fra Bornholms Storkreds siden 18. juni 2015.

## Referanser
 
 
 
 

## Eksterne lenker
* 
*
Leontine Buch

**Leontine Wasiliowna Buch** (født 23. juni 1841 i Christiania, død 5. juli 1902 i Kristiania) var en norsk skuespillerinne og sangerinne.

## Familie
Leontine Buch var datter av gravør André Wasiliowich Buch og Anna Magdalene Elisabeth Leontine Mecklenburg. Hun giftet seg i Vår Frue kirke i Trondhjem 21. desember 1865 med høyesterettsadvokat Karl Ludvig Bugge (1840-1916), sønn av skipsbyggmester Gunder Henrik Tørrisen Bugge og Gustava Agathe Gjerstrøm. Hun var mor til blant andre høyesterettsadvokat Folkvard Bugge.

## Liv og virke
Leontine Buch debuterte i november 1860 i rollen som *Brita* i sangspillet *Huldrebakken* av Erik Bøgh, på Kristiania norske Teater. Om debuten skrev man i samtiden blant annet at:
: «I […] *Huldrebakken* optraadte for første Gang en ung Dame her fra Byen, Frøken Leontine Buch, som forener en mere end almindelig dannet og behagelig Sangstemme med et indenfor sine Grændser ubestridelige Talent for Scenen».

I januar 1861 fikk hun fast engasjement ved Kristiania norske Teater, og der fortsatte hun ut sesongen. Hun var skuespiller ved Det norske Theater i Trondheim i periodene 1861-1862 og 1863-1865. Der satte man stor pris på hennes vakre sopran, som fikk utfolde seg i ulike syngestykker og operaoppsetninger.

## Roller i utvalg
*Brita* i sangspillet *Huldrebakken* av Erik Bøgh (Kristiania norske Teater, 1860)

## Kilder
* 

## Referanser
Ferula

* *[[Ferula communis]]*
* *[[Ferula tingitana]]*

***Ferula*** er ei planteslekt i skjermplantefamilien.

Artene er flerårige urter som blir 20–500 cm høye med en kraftig, hul stengel. De har ei kraftig pælerot som ofte er forvedet. Noen arter blomstrer én gang før de dør, mens andre blomstrer flere ganger. Mange dufter av løk. Bladene er to til fire ganger finnete med en basal slire rundt stengelen. Blomstene er gule og sitter i store skjermer. Frøene er flattrykte med én–tre oljekanaler i hver ribbe.

Slekta *Ferula* omfatter mellom 150 og 185 arter og er den tredje største i skjermplantefamilien. De er hovedsakelig utbredt i Sentral- og Sørvest-Asia, men finnes østover til Kina og nordlige India og vestover til Portugal, Marokko og Kanariøyene. Tyrkia har 20 arter, derav 11 endemiske. I middelhavslandene er *Ferula* karakteristisk for kraftig beitede områder med utpint jord.

Duftende harpiks fra flere av artene har siden antikken blitt brukt til medisinske formål. Dyvelsdrek fremstilles fra *F.&nbsp;assa-foetida*, *F.&nbsp;aliacea*, *F.&nbsp;foetida* og *F.&nbsp;narthex*, og galbanum fra *F.&nbsp;gummosa*. Det spekuleres i at den utdødde medisinplanten silfion var en *Ferula*-art. Stavene som i antikken ble kalt *[[thyrsos]]*, bestod av en *Ferula*-stengel kronet med en furukongle og med eføyblader tvunnet rundt stengelen. 

## Litteratur
* 
* 
*
* 
* 
* 

## Eksterne lenker
*
Stanwatkinsius

***Stanwatkinsius*** er en slekt av biller som hører til familien praktbiller (Buprestidae).

## Utseende
Små (gjerne 5 - 6 millimeter), avlange, metallisk skinnende praktbiller. Oversiden er fint hårete. Hodet er kort og bredt. Oversiden er fint og tett punktert. Pronotum er rundet, dekkvingene nokså jevnbrede.

## Levevis
I alle fall noen av artene er knyttet til trær i slektene *[[Casuarina]]* og *[[Allocasuarina]]* (jerntrefamilien), andre kan finnes på bladene av busker eller trær i slektene *[[Grevillea]]* eller *[[Hakea]]* (proteafamilien).

## Utbredelse
Slekten er utbredt i Australia.

## Systematisk inndeling
Artene har tidligere vært plassert i slekten *[[Cisseis]]*.

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **greinpraktbiller**, Agrilinae Lacordaire, 1857
****** Stammen Coraebini Bedel, 1921
******* Understammen Cisseina Majer, 2000
******** Slekten ***Stanwatkinsius*** Barker & Bellamy, 2001 
********* *[[Stanwatkinsius amanda]]* Barker, 2007
********* *[[Stanwatkinsius careniceps]]* (Carter, 1923)
********* *[[Stanwatkinsius cinctus]]* (Kerremans, 1898)
********* *[[Stanwatkinsius constrictus]]* (Blackburn, 1887)
********* *[[Stanwatkinsius crassus]]* Barker & Bellamy, 2001
********* *[[Stanwatkinsius demarzi]]* Barker & Bellamy, 2001
********* *[[Stanwatkinsius grevilleae]]* Barker & Bellamy, 2001
********* *[[Stanwatkinsius kermeti]]* Barker & Bellamy, 2001
********* *[[Stanwatkinsius lindi]]* (Blackburn, 1887)
********* *[[Stanwatkinsius macmillani]]* Barker & Bellamy, 2001
********* *[[Stanwatkinsius perplexa]]* (Blackburn, 1887)
********* *[[Stanwatkinsius powelli]]* Barker & Bellamy, 2001
********* *[[Stanwatkinsius rhodopus]]* Barker & Bellamy, 2001
********* *[[Stanwatkinsius speciosus]]* Barker & Bellamy, 2001
********* *[[Stanwatkinsius subcarinifrons]]* (Thomson, 1879)
********* *[[Stanwatkinsius uniformis]]* (Thomson, 1879)
********* *[[Stanwatkinsius viridimarginalis]]* Barker & Bellamy, 2001

## Referanser


## Eksterne lenker
* Atlas of Living Australia - ''Stanwatkinsius''. Besøkt 23.9. 2019
*
Waalwijk

**Waalwijk** er en by og en kommune i provinsen Noord-Brabant i Nederland. Kommunens totale areal er 67,65 km² og har en befolkning på 47 551.

## Referanser


## Eksterne lenker
*
Erling Moe (fotballtrener)

**Erling Hagset Moe** (født 1970) er en norsk fotballtrener. 

Han har også vært hovedtrener i Træff, Kristiansund . Som spiller spilte han for Træff.

## Trenerkarriere
Moe var hovedtrener i Træff fra 1999 til 2002. Under Moes periode i Træff laget i 2. divisjon, nivå 3 i norsk fotball, men rykket ned til 3. divisjon under hans siste sesong som trener i klubben. Moe ble deretter en del av trenerteamet i Molde Fotballklubb i 2005, hvor han har vært ansatt siden, med unntak av andre halvdel av 2011-sesongen da han tok over hovedtreneransvaret i Kristiansund Ballklubb.  

7. august 2015 tok han over som hovedtrener i Molde etter at Tor Ole Skullerud fikk sparken. Han ble ansatt som midlertidig hovedtrener inntil klubben hadde funnet en ny hovedtrener. Ole Gunnar Solskjær tok jobben 21. oktober 2015, og Moe returnerte til sine tidligere oppgaver som assistent. I desember 2018 tok Moe igjen over som hovedtrener på midlertidig basis da Solskjær forlot klubben for å bli midlertidig manager i Manchester United.  

Da det ble klart at Solskjær ikke kom til å returnere, ble Moe fra 19. desember 2018 Moldes hovedtrener. Den 8. desember 2024 ble det klart at Erling Moe hadde fått sparken etter 5. plass i Eliteserien og tap mot Fredrikstad i finalen av Norgesmesterskapet.  

Som Molde trener vant Erling Moe Norgesmesterskapet 2021/2022 og Eliteserien to ganger, i 2019 og 2022. 

### Trenerstatistikk
Pr. 15. september 2019

## Referanser


## Eksterne lenker
* 
* Profil på Molde Fotballklubbs nettside 
* Profil på altomfotball
Kaja Larsen

**Kaja Larsen** (født 20. juli 1888 i Nipen, død juli 1963 i Narvik) var en norsk fotograf som holdt til i Evenskjer og Narvik i Nord-Norge. Hun var datter av Lars Johan Henriksen (født i Nipen i Trondenes 1848) og Magrete Bergitte Johnsdatter (født i Vassdal i 1848 og død i Nipen i 1914). Hun var medlem av Fotografernes forening fra 1916 og fikk i 1921 håndverkerstipendium. Hun tok mest portrettfoto, men også situasjonsbilder. Kaja Larsen var selv same og fotograferte mange av samisk opprinnelse, samt sine egne slektninger.

## Referanser
Inga Bucher

**Inga Bucher** (født 8. april 1861 i Christiania, død 1. februar 1935 i Oslo) var en norsk skuespillerinne, suffløse og regissør.

## Familie
Inga Bucher var datter av skuespillerne Ole Johan Samuel Bucher og Caroline Andrine Ehn. Hun var gift med postfullmektig Henrik Geelmuyden Lund (1860-1925). Ekteskapet ble oppløst.

## Liv og virke
I årene 1883-1899 var Inga Bucher skuespiller, suffløse og regissør ved Christiania Theater, hvor faren i mange år var ansatt samtidig som henne. Her første hun en detaljert *Theater-Journal*, med opplysninger om huset var utsolgt, hvordan publikum hadde mottatt fremførelsene, i tillegg til at hun gjorde seg egne refleksjoner over hva man hadde vært vitne til.

Hennes debut ved Christiania Theater fant sted 24. april 1883. Her gestaltet hun rollen som *Aagot* i stykket *Leonarda*. Det ble bemerket at hun gjorde megen lykke hos abonnementspublikummet. Sin såkalte annen-debut fikk hun 27. mai 1883 i rollen som *Michaeline* i stykket *Fyrst Panin* av Georges Ohnet.

Fra 1899 var Bucher inspektrise ved Nationaltheatret, og fra 1907 til hun ble pensjonert i 1924 var hun regissør samme sted. De siste årene hadde hun sin bolig i en liten loftsleilighet i teaterbygningen.

## Roller i utvalg
**Aagot* i *Leonarda* av Bjørnstjerne Bjørnson (Christiania Theater, 1883)
**Michaeline* i *Fyrst Panin* av Georges Ohnet (Christiania Theater, 1883)
**Bodil* i *Ambrosius* av Chr. K. F. Molbech (Christiania Theater, 1884)
**Cecile de Marnas* i lystspillet *Badet i Dieppe* eller *Bagtalelse* av Eugène Scribe (Christiania Theater, 1884)

## Kilder
* 

## Referanser
Henrik Berg

**Henrik Berg** (født 15. februar 1983 i Stavanger) er en norsk professor i vitenskapsteori. Berg er utdannet psykolog og filosof fra Universitetet i Bergen. I doktorgraden fra Senter for Vitenskapsteori undersøkte han problematiske sider ved "Evidensbasert praksis i psykologi" . I avhandlingen knyttes psykoterapi og evidensbasert praksis i psykologi opp mot etisk tenkning og arbeidet bygger på flere publiserte artikler. Bergs forskningsportefølje inneholder også flere publiserte vitenskapelige artikler med psykoterapiforskning.

## Publikasjoner
*Virtue Ethics and Integration in Evidence-Based Practice in Psychology. Berg H. (2020) *Frontiers in psychology*. doi:10.3389/fpsyg.2020.00258

*Therapist self‐disclosure and the problem of shared‐decision making. Berg, H,  Bjornestad, J,  Våpenstad, EV,  Davidson, L,  Binder, P‐E. (2019) *Journal of Evaluation in Clinical Practice*. https://doi.org/10.1111/jep.13289

*Evidence-Based Practice in Psychology Fails to Be Tripartite: A Conceptual Critique of the Scientocentrism in Evidence-Based Practice in Psychology. Berg, H. (2019). *Frontiers in Psychology*. 10.3389/fpsyg.2019.02253

*Reports of the benefits of drug use from individuals with substance use disorders. Bjørnestad, J. R.l; Veseth, M.; Berg, H.; Davidson, L.; McKay, J. R..; Moltu, C.; Skaalevik, A. W.; Slyngstad, T. E.; Svendsen, T. S.; Nesvåg, S. M. (2019). *Psychotherapy Research.' 10.1080/10503307.2019.1677965.

*How does evidence-based practice in psychology work? – As an ethical demarcation. Berg, H (2019). *Philosophical Psychology.* https://doi.org/10.1080/09515089.2019.1632424

*Social media and social functioning in psychosis: A systematic review. Bjørnestad, Jone Ravndal; Hegelstad, Wenche; Berg, Henrik; Davidson, Larry; Joa, Inge; Johannessen, Jan Olav; Melle, Ingrid; Stain, Helen J.; Pallesen, Ståle (2019). *Journal of Medical Internet Research''. ISSN 1438-8871. Volum 21. Hefte 6. s. 1-22. DOI: 10.2196/13957.

## Referanser
Anthaxita

***Anthaxita*** er en slekt av biller som hører til familien praktbiller (Buprestidae).

## Utseende
En liten (5 millimeter), forholdsvis kort og bred, litt flat, mørk praktbille med silkeaktig glans. Hodet er stort og bredt med store, rundede fasettøyne. Antennene er forholdsvis korte og tynne. Pronotum har rundede sider, mye bredere enn langt, med kraftig, nettmasket mikroskulptur. Dekkvingene har ikke punktrader, overflaten er litt læraktig.

## Levevis
Som de fleste praktbiller utvikler larvene seg i død ved. De voksne billene finnes gjerne på blomster.

## Utbredelse
Arten er kjent fra Peru.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Anthaxiini Gory & Laporte de Castelnau, 1839
******* Understammen Anthaxiina Gory & Laporte de Castelnau, 1839 
******** Slekten ***Anthaxita*** Bilý, 2013 
********* *[[Anthaxita peruviana]]* Bilý, 2013

## Referanser


## Eksterne lenker
*
De tre mostrene

***De tre mostrene*** er et norsk eventyr blant annet samlet inn av Peter Christen Asbjørnsen og Jørgen Moe og utgitt i *[[Norske Folkeeventyr]]*. I den internasjonale typekatalogen for folkeeventyr, Aarne–Thompson-Uther, ATU er eventyret type nr. 501 («de tre gamle spinnersker»). Eventyret er kjent hos Brødrene Grimm i Tyskland, og finnes over hele Europa.

Eventyret er nedtegnet i flere varianter i Norge. Blant annet fortalte Ingeborg Jonsdatter Årmote fra Heddal en variant til Moltke Moe da han besøkte henne i 1879.

## Handling
Da en fattig jeger mister sin kone, drar hans vakre datter ut i verden for å lære seg et yrke og kunne forsørge seg selv. Hun får arbeid på slottet, og siden hun jobber hardt og godt blir hun dronningens favoritt. De andre ternene blir sjalu, og vitner falskt om jenta: hun skryter av at hun kan spinne et pund lin på bare et døgn. Dronningen setter henne dermed på prøve. Jenta ber om et rom for seg selv, men har aldri spunnet lin før, og bryter sammen i fortvilelse. Da kommer plutselig en gammel kone inn i rommet. Hun lytter til jentas historie, og tilbyr seg å utføre spinnejobben, mot at jenta vil kalle henne 'tante' ("moster") på sin bryllupsdag. Jenta legger seg til å sove, men kona spinner et garn dronningen blir svært fornøyd med.

De andre ternene ved hoffet blir bare mer sjalu, og hevder at jenta har skrytt av at hun på et døgn skulle kunne veve garnet hun allerede hadde spunnet. Dronningen krever da at jenta må sette handling bak ord. Noe lignende skjer: jenta blir fortvilet låst inne på arbeidsrommet, men en gammel kone kommer inn og tilbyr seg å utføre arbeidet. Alt garnet blir vevd til vakkert stoff, og dronningen blir fornøyd. Men de andre ternenes misunnelse øker, og de hevder at hun kan sy alt stoffet til skjorter i løpet av et døgn. Det samme som har skjedd tidligere, skjer nå også.

Dronningen er nå så fornøyd med håndarbeidet at hun tilbyr jenta giftermål med prinsen. Han vil gjerne gifte seg med en slik god husmor, og det stelles i stand bryllup. Under middagen kommer tre ukjente kvinner som gjester, alle gamle og slitne: én med lang nese, én med brei rumpe og den siste med store og rennende øyne. Jenta hilser hver av dem som sin moster, og de får sette seg, mens prinsen undrer seg på slektskapet med jenta. Kvinnene forklarer at de i sin ungdom var like vakre som sin unge slektning er nå, men at et langt liv med håndarbeid, henholdsvis spinning, veving og søm, har gjort dem slitne og stygge. Prinsen erklærer at hans brud aldri mer skal måtte gjøre husarbeid.

## Tegninger av Kittelsen
Tegninger av Theodor Kittelsen til boka Barne-eventyr, Aschehoug, 1915: 

Fil:De Tre Mostrene-Barne-Eventyr(1915)p013.jpg|Den gamle kona med lang nese
Fil:De Tre Mostrene-Barne-Eventyr(1915)p015.jpg|Den gamle kona med en bak så tykk og bred
Fil:De Tre Mostrene-Barne-Eventyr(1915)p016.jpg|Den gamle kona med øyne så store som tallerkener


## Referanser


## Eksterne lenker
*
* 
* NFS Moe M. 2. SAMLA Originalnedtegnelsen av eventyret, digitalisert hos SAMLA.
Agnes Hagerup Bull

**Agnes Hagerup Bull** (1885–1950) var en norsk skuespillerinne og sangerinne.

## Familie
Agnes Hagerup Bull var datter av statsråd Edvard Hagerup Bull (1855–1938) og Theodora Kraft, og søster av bankmann, musikkjournalist og komponist Sverre Hagerup Bull. Hun ble 14. november 1912 gift i Madison, Wisconsin med sin fetter, ingeniør Eyvind Hagerup Bull (1882-1949), sønn av professor Johan Storm Bull og Dina Marie Steineger. De var foreldre til den amerikanske komponisten Storm Bull. Hennes far var bror til arkitekten Schak August Steenberg Bull og fetter av komponisten Edvard Grieg, og nevø av fiolinvirtuosen Ole Bull og arkitekt Georg Andreas Bull.

## Liv og virke
Agnes Hagerup Bull var skuespiller og sangerinne ved Fahlstrøms Theater 1906-1907.

## Referanser


## Kilder
*
Anders Johansen (bokser)

**Anders Johansen** (født 11. mai 1916, død 1. desember 1988) var en norsk bokser fra Stavanger som representerte IL Viking.

Han vant NM-gull i lettvekt i 1947.

## Referanser
Fredrik Johansen

**Oskar Fredrik Johansen** (1912&ndash;1991) var en norsk bokser som representerte BK Pugilist.

Han vant seks NM-gull i perioden 1930–1940. Han vant kongepokalen i 1935.

Johansen hadde også ett nordisk mesterskap i fjærvekt, og deltok i totalt 11 landskamper. Etter den aktive karrieren var over virket han i mange år som instruktør i Pugilist. Utenfor idretten jobbet Johansen som montør.

## NM-gull

## Referanser
Vitenskapsåret 1574

**Vitenskapsåret 1574** er en oversikt over hendelser, prisvinnere, fødte og avdøde personer med tilknytning til vitenskap i 1574.

## Oppdagelsesreiser
* 22. november –  Juan Fernández oppdager Juan Fernández-øyene utenfor kysten av Chile. Senere bodde Alexander Selkirk der i fire år etter å overlevd et skipsforlis, og inspirerte Daniel Defoe til å skrive «Robinson Crusoe». Juan Fernández-pelssel ble oppdaget og gitt navn.

## Geografi

## Matematikk

* Christophorus Clavius får publisert verket «Euclides Elementorum Libri XV» (*[[Euklids Elementer]]*), oversettelse med egne tillegg. Köln.

## Fødsler
* 5. mars – William Oughtred (død 1660), engelsk matematiker.
* 7. august – Robert Dudley (død 1649), engelsk oppdagelsesreisende.

## Dødsfall
* 26. januar – Martin Helwig (født 1516), tysk kartograf.
* 27. august – Bartolomeo Eustachi (født mellom 1500 og 1514), italiensk anatomiker.
* 4. desember − Georg Joachim Rheticus (født 1514), tysk-østerriksk astronom og matematiker.

## Referanser
Ingmar Nøst

**John Ingmar Alfred Antoniussen Nøst** (1891–1963) var en norsk gårdbruker og kommunepolitiker. Han var Ytterøys ordfører fra 1938 til 1941 og fra 1945 til 1955 og representerte Bondepartiet.

Han var sønn av gårdbruker Antonius Johnsen Nøst og hustru Marie Lorntsdatter på Vesterhus på Ytterøy. Han giftet seg i 1916 med Helga Pedersdatter Nøvik. De overlot gården til sønnen Aksel i 1953.

Nøst var medlem av Ytterøy kommunestyre 1926–1941 og 1945–1955, fra 1938 som ordfører. Han var styremedlem i Mosvik Sparebank 1931–1961 og styremedlem i Ytterøy prestegjelds brannkasse.

## Referanser
Miriam Østvik Jenssen

**Miriam Østvik Jenssen** (født 1985) er norsk kokk med flere år som deltaker på Norges kokkelandslag.

Østvik Jenssen har bakgrunn fra Gastronomisk Institutt i Stavanger og som kokk ved stjernerestaurantene Bagatelle og souschef ved Restaurant Oscarsgate i Oslo. Hun har medvirket i Monster Entertainments produksjon av TV-serien «Hellstrøm rydder opp». I tillegg har hun vært faglærer ved Godalen Videregående skole, skolen hun selv utdannet seg ved.

I perioden 2009-2014 var hun kokk på Det norske kokkelandslaget, som kom på 2. plass i OL i kokkekunst i 2012.

I 2011 var hun deltaker i Årets kokk (Bocuse d’Or Norge) som eneste kvinne. I senere år har Østvik Jenssen blant annet sittet i juryen i Det norske måltid, vært dommer i lærlingkonkurransen Norgescup, og laget matvideoer for NRK Mat.

Østvik Jenssen er siden 2017 ansatt som kvalitetsansvarlig i kjøkkenavdelingen ved Stavanger universitetssjukehus.

## Referanser


## Eksterne lenker
Ørjan Berg Johansen

**Ørjan Berg Johansen** (født 25. september 1966) er en norsk tidligere fotballspiller. Han har spilt to sesonger i Tippeligaen for . Han er eldre bror av de tidligere fotballspillerne Stein Berg Johansen og Vegard Berg Johansen, og sønn av tidligere trener Viggo Berg Johansen.

Etter oppholdet hos Lyn har han spilt for  og .

## Karriereoversikt

## Referanser


## Eksterne lenker
* 
* Profil hos Lyn
Silfion

**Silfion** eller **silphium** var en viktig medisinsk urt i antikken.

Det var først og fremst harpiksen fra planten som var viktig. Foruten til medisin ble den også brukt til parfyme og krydder. Stengelen ble spist som en grønnsak. Urten ble brukt til behandling av infeksjoner, dysenteri, sår hals og mer generelt som motgift. Den ble også brukt til å forhindre og avbryte graviditet. Silfion var svært kostbar, og den ble betalt med sin vekt i sølv. Da Julius Cæsar overtok makten i Roma 49&nbsp;f.Kr., fant han store mengder i skattekammeret.

Planten fantes bare rundt Kyrene i dagens Libya. Ifølge Theofrastos ble den oppdaget her bare sju år før den greske koloniseringen, det vil si 638&nbsp;f.Kr. Eksport av silfion var svært viktig for økonomien i Kyrene, og stiliserte planter er vist på mynter preget i byen. I romertiden forsvant planten av ukjent grunn. Plinius d.e. skriver i *[[Naturalis Historia]]* omtrent 77&nbsp;e.Kr at i hans tid er bare én stengel funnet, og den ble sendt til keiser Nero.

Urbefolkningen i Kyrenaika kalte planten *sirphi* eller *silphi*, som på gresk ble til *silphion*. Dette navnet ble brukt om handelsvaren (harpiksen), mens de friske stenglene på gresk ble kalt *kaulos*. På latin ble *silphion* til *silphium*. De vanligste betegnelsene som ble brukt av Plinius og andre romere, var likevel *laser* om harpiksen og *laserpitium* om planten.

Det er usikkert hva slags plante silfion var, men de fleste antar at det var en art i slekta *[[Ferula]]* i skjermplantefamilien. Arten kan være helt utdødd, eller det kan dreie seg om en av *Ferula*-artene som fortsatt vokser i området, for eksempel *[[Ferula tingitana]]*.

## Litteratur
* 
* 
* 
*
Burnsiellus

***Burnsiellus*** er en slekt av biller som hører til familien praktbiller (Buprestidae). Slekten omfatter bare én kjent art.

## Utseende
Middelsstore (ca. 15 millimeter), avlange, halvblanke, mørke praktbiller med noe dempet, metallisk glans. Pronotum er avrundet, nokså tett punktert. Hver dekkvinge har tre opphøyde lengderibber.

## Levevis
Slekten er klekket fra trær i slektene *[[Acacia]]* og *[[Melaleuca]]*.

## Utbredelse
Artene er utbredt i Australia.

## Systematisk inndeling

Artene ble inntil nylig plassert i slekten *[[Neobuprestis]]* 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Epistomentini Levey, 1978
******* Slekten ***Burnsiellus*** Levey & Bellamy, 2013
******** *[[Burnsiellus albosparsa]]* (Carter, 1924)
******** *[[Burnsiellus lobatum]]* Levey & Bellamy, 2013
******** *[[Burnsiellus marmorata]]* (Blackburn, 1892)
******** *[[Burnsiellus trisulcata]]* (Carter, 1932)

## Referanser


## Eksterne lenker
* Atlas of Living Australia - ''Araucariana''. Besøkt 16.9. 2019
* Bilde av arten
*
Lucanus (Eolucanus) gracilis

***Lucanus gracilis*** er en billeart i familien hjortebiller (*Lucanidae*).

## Kjennetegn
En middelsstor (ca. 30 millimeter), blankt svart hjortebille. Den skiller seg fra de aller fleste andre *Lucanus*-arter på at hannens kjever bare er ubetydelig forstørrede, og hannens hode forholdsvis lite. De knebøyde antennene har vanligvis en tre-leddet vifte. Dekkvingene er jevnbrede og svært blanke. Undersiden er kledt med lange, gule hår. Hunnen ligner hannen bortsett fra at kjevene er litt mindre  og beinanoe kortere.

## Utbredelse
Arten er utbredt rundt Himalaya: Sikkim, Nepal, Bhutan og Tibet.

## Systematisk plassering

* Insekter, Insecta
** Ordenen biller, Coleoptera
*** Underordenen Polyphaga
**** Overfamilien Scarabaeoidea
***** Familien hjortebiller, Lucanidae Latreille, 1806
****** Underfamilien Lucaninae Latreille, 1806
******* Stammen Lucanini Latreille, 1806
******** Slekten *[[Lucanus (slekt)|Lucanus]]* Scopoli, 1763
********* Underslekten *[[Eolucanus]]* Kurosawa, 1970
********** ***Lucanus (Eolucanus) gracilis*** Albers, 1889

## Referanser


## Kilder
* Nettside om arten https://unmondeencouleurs.piwigo.com/index?/category/3385-gracilis_albers_1889 Besøkt 23. september 2019.

## Eksterne lenker
* 
*
Katharine Gun

**Katharine Teresa Gun** (født **Harwood**, 1974) er en britisk oversetter som tidligere jobbet for Government Communications Headquarters (GCHQ), et britisk etterretningsbyrå. I 2003 lekket hun topphemmelig informasjon til pressen om USAs aktiviteter i oppløpet til invasjonen av Irak. Blant disse aktivitetene var National Security Agency’s (NSA) avlytting av diplomater fra land som skulle stemme over en FN-resolusjon om Irak-invasjonen.

## Tidlig liv
Gun ble født i Taiwan til britiske foreldre. Etter å ha tilbrakt barndommen i Taiwan der hun gikk på Morrison Academy, studerte Gun japansk og kinesisk ved Durham University i England. Hun fant det vanskelig å finne arbeid som lingvist, og sendte en søknad til GCHQ etter å ha sett en avisannonse for etterretningsbyrået. Gun hadde tidligere vært uvitende om GCHQ, og uttalte senere at «jeg visste ikke særlig mye om hva de gjorde…jeg gikk inn i det ganske blind. De fleste gjør det.»"

## Lekkasjen
Guns vanlige jobb i GCHQ i Cheltenham var å oversette mandarin til engelsk. Da hun var på jobb i GCHQ 31. januar 2003 leste Gun en e-post fra Frank Koza, stabssjef i avdelingen for «regionale mål» i det amerikanske etterretningsbyrået National Security Agency.

Kozas e-post ba om bistand i en hemmelig operasjon for å avlytte FN-kontorene til seks land: Angola, Bulgaria, Kamerun, Chile, Guinea og Pakistan. Disse var seks «svingstater» i FNs sikkerhetsråd som kunne avgjøre om FN godkjente invasjonen av Irak. Operasjonen skal angivelig ha krenket Wien-konvensjonen om diplomatisk samkvem, som regulerer globalt diplomati.

Gun ble oppbrakt over e-posten, og tok en utskrevet kopi av den med seg hjem. Etter å ha tenkt på e-posten i løpet av helgen, gav Gun den til en venn som var kjent med journalister. Gun hørte ikke mer om e-posten før søndag 2. mars, da hun så den gjengitt på forsiden av avisen *[[The Observer]]*. Mindre enn en uke etter publiseringen av avisartikkelen, onsdag 5. mars, hadde Gun erkjent til sin linjeleder i GCHQ at hun hadde lekket e-posten, og hun ble arrestert. I et BBC-intervju med Jeremy Paxman uttalte hun at hun ikke hadde tatt opp saken med interne rådgivere fordi hun «ærlig talt ikke trodde at det ville ha hatt noen praktisk virkning.»" Gun tilbrakte en natt i politiets varetekt og ble senere siktet for overtredelse av Official Secrets Act åtte måneder senere. Saken mot Gun ble frafalt etter at påtalemyndigheten valgte å ikke legge frem bevis.

Gun begynte senere å studere til en høyere grad i global etikk ved Birmingham University. I januar 2019 ble filmen Official Secrets, som fortalte om Gun's handlinger i 2003, publisert. Keira Knightley spilte rollen som Katharine Gun https://www.imdb.com/title/tt5431890/

## Referanser


## Eksterne lenker

* Whistleblowing to stop the Iraq war , intervju, 21. mars 2014
* 
* Katharine Gun interview on why she blew the whistle
* 
* Lenker til nyhetsartikler (2003-2006) om Katharine Gun
Louise Albertine av Slesvig-Holsten-Sønderborg-Pløn

**Louise Albertine** (født 21. juli 1748, død 2. mars 1769) var en prinsesse av det danske kongehuset, gift hertuginne av Anhalt-Bernburg. 

Hun ble født på Pløn slott som datter av Frederik Carl von Carlstein, hertug av Slesvig-Holsten-Sønderborg-Pløn (1706–1761) og Christine Armgard Reventlow, niese til dronning Anna Sophie.

4. juni 1763 giftet hun seg med Frederik Albrecht av Anhalt-Bernburg. I 1765 etterfulgte han faren som leder av fyrstendømmet. Paret fikk to barn: 

#Alexis Friedrich Christian av Anhalt-Bernburg (1767–1834)
# Pauline av Anhalt-Bernburg (1769–1820)

Få dager etter Paulines fødsel, døde Louise Albertine den 2. mars 1769. Hun ble bisatt i Schlosskirche St. Aegidien i Bernburg. Faren tok seg heretter av oppdragelsen av barna, og giftet seg ikke igjen.

## Referanser
Takeoff (rapper)

**Kirshnik Khari Ball** (1994–2022), kjent under artistnavnet **Takeoff**,  var en amerikansk rapper og låtskriver kjent fra trioen Migos sammen med Quavo (onkel) og Offset (fetter). Migos fikk sitt gjennombrudd i 2013 med sangen «Versace».

Han ble skutt og drept i Houston 1. november 2022.

## Diskografi
### Som soloartist
* *[[The Last Rocket]]* (2018)
* *[[Only Built for Infinity Links]]* (med Quavo) (2022)

### Med [[Migos]]
* *[[Yung Rich Nation]]* (2015)
* *[[Culture (album)|Culture]]* (2017)
* *[[Culture II]]* (2018)
* *[[Culture III]]* (2021)

## Referanser


## Eksterne lenker
*
Sanchezia

***Sanchezia*** er en slekt av biller som hører til familien praktbiller (Buprestidae).

## Utseende
En nokså liten (5,7 - 7 millimeter), avlang, litt flat, blank, mørk praktbille med bredt kobberfargede sider på pronotum. Hodet er stort og bredt med store, rundede fasettøyne. Antennene er forholdsvis korte og tynne. Pronotum er firkantet med rundede sider, mye bredere enn langt. Dekkvingene har ikke punktrader, overflaten er grovt punktert.

## Levevis
Som de fleste praktbiller utvikler larvene seg i død ved. De voksne billene finnes gjerne på blomster.

## Utbredelse
Arten er kjent fra Brasil og Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Anthaxiini Gory & Laporte de Castelnau, 1839
******* Understammen Anthaxiina Gory & Laporte de Castelnau, 1839 
******** Slekten ***Sanchezia*** Bilý, 2013 
********* *[[Sanchezia bucki]]* (Cobos, 1956)

## Referanser


## Eksterne lenker
*